Breithiúnas na Cúirte Breithiúnais (an Mór-Dhlísheomra) an 29 Iúil 2024. (iarraidh ar réamhrialú faoi Airteagal 267 CFAE, ón Corte suprema di cassazione – an Iodáil) – LivaNova plc v Ministero dell’Economia e delle Finanze, Ministero dell’Ambiente e della Tutela del Territorio e del Mare, Presidenza del Consiglio dei ministri,
(Cás = "n" "Case"  IF
= "o" "Joined Cases" C-713/221, LivaNova)
(Tarchur chun réamhrialú – Cuideachtaí – Cuideachtaí poiblí faoi dhliteanas teoranta a dheighilt – Séú Treoir 82/891/CEE – Airteagal 3(3)(b) – Deighilt trí chuideachtaí nua a fhoirmiú – An coincheap ‘dliteanas [nach bhfuil] leithdháilte sna dréacht téarmaí deighilte’ – Dliteanas comhpháirteach agus leithleach na gcuideachtaí nua sin i leith na ndliteanas a eascraíonn as iompar na cuideachta atá á deighilt roimh an deighilt sin)
Teanga an cháis: an Iodáilis
An chúirt a rinne an tarchur
Corte suprema di cassazione
Páirtithe sna príomhimeachtaí
Iarratasóir: LivaNova plc
Cosantóir(í): Ministero dell’Economia e delle Finanze, Ministero dell’Ambiente e della Tutela del Territorio e del Mare, Presidenza del Consiglio dei ministri
I láthair: SNIA SpA
An chuid oibríochtúil
Maidir le hAirteagal 3(3)(b) den Séú Treoir 82/891/CEE ón gComhairle an 17 Nollaig 1982 bunaithe ar Airteagal 54(3)(g) den Chonradh [CEE] maidir le cuideachtaí poiblí faoi dhliteanas teoranta a dheighilt,
ní mór léiriú a dhéanamh mar seo a leanas:
tá feidhm ag riail dhliteanas comhpháirteach agus leithleach na gcuideachtaí is faighteoir a leagtar síos san fhoráil sin ní hamháin maidir le gnéithe de chineál sonraithe na ndliteanas nach leithdháiltear i ndréacht-téarmaí deighilte, ach freisin maidir le gnéithe de chineál éiginnte, amhail costais ghlantacháin agus damáiste don chomhshaol a suíodh, a measúnaíodh nó a comhdhlúthaíodh tar éis na deighilte lena mbaineann, ar choinníoll gur toradh iad ar iompar na cuideachta atá á deighilt roimh oibríocht na deighilte.
____________
1 IO C 45 an 06.02.2023.